Dokumentasjonsnotat - Åpningsbalanse 20xx

*Eksempelnotat*



Innholdsfortegnelse

[1.0 Innledning 3](#_Toc161931256)

[2.0 Krav i regelverk 3](#_Toc161931257)

[3.0 Organisering, klassifisering og verdsettelse 3](#_Toc161931258)

[3.1 Organisering av arbeidet 3](#_Toc161931259)

[3.2 Klassifisering 4](#_Toc161931260)

[3.3 Vesentlighet og beste estimat 5](#_Toc161931261)

[3.4 Verdsettelse 5](#_Toc161931262)

[4.0 Dokumentasjon 6](#_Toc161931263)

[5.0 Fastsettelse av åpningsbalansen 6](#_Toc161931264)

[5.1 Eiendeler 6](#_Toc161931265)

[*5.1.1 Anleggsmidler* 6](#_Toc161931266)

[*5.1.2.Omløpsmidler* 12](#_Toc161931267)

[5.2 Statens kapital og gjeld 14](#_Toc161931268)

[*5.2.1 Statens kapital* 14](#_Toc161931269)

[*5.2.2 Gjeld* 15](#_Toc161931270)

[**Henvisning til vedlegg** 18](#_Toc161931271)

# 1.0 Innledning

Dette dokumentet gir en overordnet beskrivelse av åpningsbalansen til *«Virksomheten».* Dokumentet er utarbeidet i forbindelse med at *«virksomheten»* fra 1.1.20xx skal føre regnskap etter periodiseringsprinsippet i henhold til de statlige regnskapsstandardene (SRS). Beslutningen om å ta i bruk SRS ble tatt i samråd med *«overordnet departement»* den *«dato».* Som en følge av dette må *«virksomheten»* etablere en ny åpningsbalanse som viser virksomhetens eiendeler og gjeld per 1.1.20xx i henhold til de statlige regnskapsstandardene.

Ved utarbeidelse av *«virksomhetens»* åpningsbalanse etter SRS har det vært nødvendig å foreta en rekke vurderinger av eiendeler og gjeldsposter. Dette dokumentasjonsnotatet dokumenterer metoden og de prinsipper og vurderinger som er lagt til grunn ved etableringen av åpningsbalansen. For nærmere informasjon om detaljer i metode og vurderinger henvises det til underliggende dokumentasjon.

# 2.0 Krav i regelverk

Åpningsbalansen er utarbeidet etter de statlige regnskapsstandarder (SRS) og tilhørende veiledningsmateriell utarbeidet av Direktoratet for forvaltning og økonomistyring (DFØ).

# 3.0 Organisering, klassifisering og verdsettelse

## 3.1 Organisering av arbeidet

Arbeidet med å utarbeide åpningsbalansen har vært ledet og organisert av *«beskrive prosjektorganiseringen for prosjektet».*

Kartlegging, vurdering og dokumentasjon av eiendeler er gjennomført av *«aktuelle* *avdelinger/seksjoner e.l.»* med kunnskap om de ulike typer eiendeler*,* og sammenstilt av *«prosjektet».*

|  |
| --- |
| Her skal virksomheten omtale metode for kartlegging og dokumentasjon. |

Følgende informasjonskilder knyttet til eierskap er benyttet *(eksempler – skriv inn de informasjonskildene som er benyttet)*:

* *Informasjon om listeførte eiendeler, jf. bestemmelser om økonomistyring i staten punkt 5.3.7.*
* *Transaksjoner, bokførte fakturaer og annen tilgjengelig informasjon fra økonomisystemet*
* *Relevante fakturaer i fakturasystemet*
* *Relevante kontrakter mellom virksomheten og aktuelle leverandører*

«*Prosjektgruppen/leder etc.*» har gjennomgått alle tellelister og verifisert alle eiendeler og all gjeld mht. gyldighet, eksistens, eierskap, fullstendighet og verdi.

Åpningsbalansen er godkjent av *«virksomhetens leder/direktør/styret»*.

## 3.2 Klassifisering

Åpningsbalansen deles inn i to hovedgrupper:

* Eiendeler
* Statens kapital og gjeld

Eiendeler deles inn i anleggsmidler og omløpsmidler. Definisjonen av de enkelte begrepene er omtalt i tabellen nedenfor.

|  |  |
| --- | --- |
| **EIENDELER** | Ressurser som kontrolleres av en virksomhet som følge av tidligere hendelser som forventes å tilføre virksomheten fremtidige økonomiske fordeler eller økt tjenestepotensiale. |
| **Anleggsmidler** | Varige og betydelige eiendeler som disponeres av virksomheten. |
| *Immaterielle eiendeler* | Ikke-pengeposter uten fysisk substans som virksomheten benytter for oppfyllelse av samfunnsoppdraget, i tilvirkning eller salg av varer og tjenester, ved utleie til andre foretak eller for administrative gjøremål. I staten omfatter denne posten i hovedsak programvare. |
| *Varige driftsmidler* | Varige og betydelige materielle eiendeler. |
| *Finansielle anleggsmidler* | Langsiktige fordringer, aksjer, andeler og andre finansielle instrumenter som ikke forventes å realiseres innen ett år. |
| **Omløpsmidler** | Eiendeler som ikke inngår som anleggsmiddel.  |
| *Beholdning av varer og driftsmateriell* | Eiendeler som holdes for salg som en del av ordinær virksomhet, er under produksjon med henblikk på salg, i form av råvarer eller produksjonsmateriell er til bruk i produksjonsprosessen eller som benyttes i eller utgjør en integrert del av virksomhetens offentlige tjenesteyting. |
| *Fordringer* | Utestående krav og opptjente, ikke fakturerte inntekter. Fordringer som skal tilbakebetales innen ett år. |
| *Bankinnskudd, kontanter og lignende* | Bankinnskudd og kontante beholdninger. Oppgjørskonto i Norges Bank for bruttobudsjetterte virksomheter inngår ikke her, men inngår i avregninger. Kontoer utenfor konsernkontoordningen, for eksempel kontoer i utenlandsk valuta som virksomheten disponerer inngår i denne posten. |
| **STATENS KAPITAL OG GJELD** |  |
| **Statens kapital** | Statens finansiering av virksomheten. Består av virksomhetskapital og avregnet med statskassen. |
| *Virksomhetskapital* | Statlige virksomheter kan bare opptjene virksomhetskapital etter fullmakt fra Stortinget. Statens forvaltningsbedrifter anses å ha slik fullmakt.*Dersom virksomheten ikke har fullmakt til å opptjene virksomhetskapital kan det opplyses at denne posten ikke er aktuell:*«Denne posten er ikke aktuell for «Virksomheten»». |
| *Avregninger* | Avregninger finansierer nettosummen av eiendeler og gjeld i balansen. Posten omfatter både mellomværende med statskassen – kontant og avregnet med statskassen – andre tidsavgrensningsposter. For bruttobudsjetterte virksomheter inngår også konsernkontoene i Norges Bank i avregninger. |
| *Statens rentebærende kapital* | Benyttes for forvaltningsbedrifter og representerer finansiering av forvaltningsbedriftens anleggsmidler slik de fremstår i kapitalregnskapet.*Dersom virksomheten ikke er en forvaltningsbedrift kan denne posten utelates, og det kan opplyses om at denne posten ikke er aktuell:*«Denne posten er ikke aktuell for «Virksomheten»». |
| **Gjeld** | Er en plikt for virksomheten som oppstår som følge av tidligere hendelser, hvis oppgjør forventes å føre til en strøm av økonomiske ressurser ut av virksomheten.  |
| *Avsetning for langsiktige forpliktelser* | Eventuelle langsiktige forpliktelser virksomheten måtte ha. |
| *Annen langsiktig gjeld* | Gjeld som forfaller til betaling mer enn 12 måneder etter oppstartstidspunktet. *Finansielle leasingavtaler som ikke behandles etter forenklet metode etter SRS 13, klassifiseres som Annen langsiktig gjeld.*Statlige virksomheter har som hovedregel ikke anledning til å ta opp langsiktig gjeld. *Dersom virksomheten ikke har fullmakt til å ta opp langsiktig gjeld kan det opplyses at denne posten ikke er aktuell:*«Denne posten er ikke aktuell for «Virksomheten»». |
| *Kortsiktig gjeld* | Gjeld som virksomheten forventer å gjøre opp for i virksomhetens ordinære driftssyklus, og som forfaller til betaling innen 12 måneder etter balansedagen eller transaksjonstidspunktet |

Tabell 1 Begrepsdefinisjoner

|  |
| --- |
| Her kan virksomheten omtale eventuelle spesielle forhold knyttet til klassifisering i sin virksomhet. |

## 3.3 Vesentlighet og beste estimat

Vesentlighet kan defineres som informasjon som hvis den utelates eller fremstilles uriktig, kan påvirke beslutninger eller vurderinger basert på det avlagte regnskapet. Vesentlighet vil avhenge av art, størrelse eller konsekvensene når det foreligger en utelatelse eller uriktig fremstilling.

*«Virksomhetens»* avsetninger er basert på hva som totalt sett er vesentlig for *«virksomheten».* *«Virksomheten»* har således avsatt for alle vesentlige påløpte kostnader og inntekter innenfor områdene lønn, tap på fordringer, andre driftskostnader og transaksjonsbaserte inntekter.

## 3.4 Verdsettelse

Statlige regnskapsstandarder (SRS) fastsatt i desember 2023 er lagt til grunn for verdsettelser i åpningsbalansen.

|  |
| --- |
| Her skal virksomheten gi en konkret fremstilling av spesielle prinsipper og tolkninger som er gjort. |

# 4.0 Dokumentasjon

I tillegg til dette notatet er det utarbeidet en egen mappe med dokumentasjon av alle eiendeler og gjeld i balansen, samt de underliggende vurderinger som er gjort i tilknytning til de enkelte poster. Dokumentasjonsmappen har samme inndeling og sortering som dette dokumentet og oppbevares hos *«virksomheten».*

# 5.0 Fastsettelse av åpningsbalansen

## 5.1 Eiendeler

I denne gruppen presenteres anleggsmidler og omløpsmidler med tilhørende undergrupper.

*5.1.1 Anleggsmidler*

Anleggsmidler skal verdsettes til gjenanskaffelsesverdi eller virkelig verdi. I de tilfellene det ikke finnes et velfungerende marked for eiendelen benyttes gjenanskaffelsesverdi. I tilfeller hvor det er vanskelig å vurdere gjenanskaffelsesverdi kan det tas utgangspunkt i historisk kost redusert for slit og elde og benytte dette som estimat på gjenanskaffelsesverdi. Dette er særlig aktuelt når anleggsmiddelet er relativt nytt.

Tabellen under viser en samlet oversikt over «*virksomhetens»* anleggsmidler pr. 01.01.20xx:

|  |  |  |
| --- | --- | --- |
| **Konto** | **Navn** | **Bokført verdi** |
| 104 | Programvarelisenser og egenutviklet programvare |  3 133 333  |
| 107 | Immaterielle eiendeler under utførelse |  400 000  |
| 110 | Bygninger |  2 271 528  |
| 113 | Anlegg under utførelse |  500 000  |
| 120 | Maskiner og anlegg |  62 834  |
| 123 | Biler |  233 333  |
| 124 | Andre transportmidler |  117 000  |
| 125 | Inventar (kontorinventar, innredninger m.m.) |  140 739  |
| 128 | Datamaskiner og annet IKT-utstyr |  195 000  |
| **Totalt** |  |  **7 053 766**  |

Tabell 2 Anleggsmidler

#### *5.1.1.1 Immaterielle eiendeler*

Immaterielle eiendeler, som for eksempel programvare, defineres som ikke-pengeposter uten fysisk substans som *«virksomheten»* benytter for oppfyllelse av samfunnsoppdraget, i tilvirkning eller salg av tjenester, ved utleie til andre foretak eller for administrative gjøremål. Disse er identifisert og eies/disponeres av *«virksomheten».* Som hovedregel er immaterielle eiendeler som er eldre enn fem år før balansedagen verdsatt til null. Immaterielle eiendeler som er vesentlige for *«virksomhetens»* drift og som fortsatt benyttes er verdsatt og balanseført selv om de er anskaffet for mer enn fem år siden.

Immaterielle eiendeler består av eiendeler som er tatt i bruk i *«virksomheten»* (konto 104) og immaterielle eiendeler under utførelse (konto 107).

I forbindelse med åpningsbalansen er alle pågående prosjekter gjennomgått og vurdert med hensyn til korrekt klassifisering og verdsettelse i åpningsbalansen.

|  |
| --- |
| Dersom virksomheten har valgt å balanseføres immaterielle eiendeler som grupper (pool) bør dette omtales særskilt.Dersom virksomheten har benyttet egne ansatte til utvikling av programvare bør det omtales om denne egeninnsatsen er balanseført eller ikke, og hvilke vurderinger som er lagt til grunn for dette valget. Virksomheten kan velge å ikke balanseføre egeninnsats knyttet til utvikling av immaterielle eiendeler som er ferdigstilt eller under utvikling før tidspunktet for åpningsbalansen, selv om balanseføring velges som prinsipp i det periodiserte regnskapet etter åpningsbalansetidspunktet. |

Programvarelisenser og egenutviklet programvare (konto 104)

*«Virksomheten*» har balanseført immaterielle eiendeler for totalt **3 133 322** kroner. Posten inneholder programvarelisenser, og datasystem der *«virksomheten»* har eiendomsretten.

Tabellen under viser en oversikt over virksomhetsspesifikke datasystemer i *«virksomheten».*

|  |  |  |  |
| --- | --- | --- | --- |
| **System** | **Divisjon** | **Beskrivelse av systemet** | **Verdi åpningsbalansen** |
| System 1 | Divisjon 1 | Offentlig journalsystem | 968 503 |
| System 2 | Divisjon 2 | Intranettplattform | 509 270 |
| System 3 | Divisjon 3 | Økonomisystem | 1 204 786 |
| Andre systemer | Divisjon 4 | Lisenser  | 450 763 |
| **Totalt** |  |  |  **3 133 322** |

Tabell 3 Virksomhetsspesifikke datasystemer

Immaterielle eiendeler under utførelse (konto 107)

*«Virksomheten»* har balanseført immaterielle eiendeler under utførelse for totalt **405 000** kroner.

I forbindelse med åpningsbalansen er alle pågående prosjekter gjennomgått og vurdert med hensyn til korrekt klassifisering og verdivurdering. Egenutviklet programvare som ikke er ferdigstilt er klassifisert som immaterielle eiendeler under utførelse.

Tabellen viser en detaljert oversikt over gruppen immaterielle eiendeler under utførelse. Systemer balanseføres på korrekt anleggsgruppe ved endelig ferdigstillelse.

|  |  |  |  |
| --- | --- | --- | --- |
| **System** | **Divisjon** | **Beskrivelse av systemet** | **Verdi i åpningsbalansen** |
| System 1 | Divisjon 1 | Utvikling av applikasjon | 50 000 |
| System 2 | Divisjon 2 | Egenutviklet programvare | 125 000 |
| System 3 | Divisjon 3 | Logistikkløsning | 230 000 |
| Totalt |  |  | **405 000** |

Tabell 4 Immaterielle eiendeler under utførelse

Alle immaterielle eiendeler er dokumentert i «Dokumentasjonsmappe 5.1.1.1 Immaterielle eiendeler».

#### *5.1.1.2 Varige driftsmidler*

Med varige driftsmidler forstås varige og betydelige materielle eiendeler. Ved utarbeidelse av åpningsbalansen er alle varige driftsmidler med gjenanskaffelsesverdi på 50 000 kroner eller mer, og gjenværende levetid på over 12 måneder fra tidspunktet for etablering av åpningsbalansen tatt med.

Varige driftsmidler er i henhold til SRS 17 følgende eiendeler:

* Tomter, bygninger og annen fast eiendom
* Maskiner og transportmidler
* Driftsløsøre, inventar, verktøy og lignende
* Anlegg under utførelse
* Infrastruktureiendeler

|  |
| --- |
| Dersom virksomheten har valgt å balanseføre varige driftsmidler som grupper (pool) bør dette omtales særskilt i tilknytning til den aktuelle eiendelsgruppen nedenfor.Virksomheten kan velge å ikke balanseføre egeninnsats knyttet til utvikling av varige driftsmidler som er ferdigstilt eller under utvikling før tidspunktet for åpningsbalansen, selv om balanseføring velges som prinsipp i det periodiserte regnskapet etter åpningsbalansetidspunktet. |

Varige driftsmidler er i åpningsbalansen satt til en verdi på **3 520 434** kroner. Bokført verdi for de ulike eiendelene fremgår av tabellen under:

|  |  |  |  |  |  |
| --- | --- | --- | --- | --- | --- |
|  | **Bygninger og annen fast eiendom** | **Maskiner og transport-midler** | **Driftsløsøre, inventar, verktøy o.l.** | **Anlegg under utførelse** | **Sum** |
| Bokført verdi pr. 01.01.20xx | 2 271 528 | 413 167 | 335 739 | 500 000 | 3 520 434 |

Tabell 5 Varige driftsmidler

Avskrivningsmetode og levetid for de ulike anleggsmiddelgruppene fremgår av tabellen under:

|  |  |  |  |  |
| --- | --- | --- | --- | --- |
| **Eiendel** | **Gruppe** | **Beskrivelse** | **Avskrivnings-metode** | **Levetid** |
| Bygninger og annen fast eiendom | 1100 | Bygninger | Lineært | 20-50 år |
| Maskiner og transport-midler | 1200 | Maskiner, anlegg og tekniske innretninger | Lineært | 3-10 år |
| Maskiner og transport-midler | 1230 | Personbiler | Lineært | 7-8 år |
| Driftsløsør, inventar, verktøy o.l. | 1250 | Inventar (kontorinventar, innredninger, mm.) | Lineært | 4-10 år |
| Driftsløsør, inventar, verktøy o.l. | 1280 | Datamaskiner og annet IKT-utstyr | Lineært | 3-10 år |
| Anlegg under utførelse | 1130 | Anlegg under utførelse | Ingen avskrivning | - |

Tabell 6 Avskrivning varige driftsmidler

Verdsettelsen av varige driftsmidler er satt til gjenanskaffelsesverdi eller virkelig verdi per 1.1.20xx. I forbindelse med åpningsbalansen er det foretatt en grundig gjennomgang og vurdering av anleggsverdiene og levetid og alle verdier knyttet til varige driftsmidler er dokumentert i mappen «Dokumentasjonsmappe 5.1.1.2».

Tomter, bygninger og annen fast eiendom (kontoklasse 110)

*«Virksomheten»* har verdsatt anlegg i denne gruppen til **2 271 528** kroner. Det er foretatt en grundig gjennomgang og vurdering av bygningsverdi og levetid. Med utgangspunkt i SRS 17 er verdivurderingen basert på gjenanskaffelsesverdi.

|  |
| --- |
| Dersom virksomheten har tomter, bygninger og annen fast eiendom spesifiseres dette særskilt. Forklaring av hva som ligger til grunn for verdifastsettelsen skal også fremgå.Der bygning og bygningsinstallasjon har ulik levetid skal dekomponering vurderes og beslutningen omtales. For eksempel ventilasjon, elkraft m.m. |

En oversikt over bygninger og relevant dekomponering vises i tabellen under.

|  |  |  |
| --- | --- | --- |
| **Konto** | **Beskrivelse** | **Verdi åpningsbalansen** |
| 1100 Bygninger | Kontor  | 1 022 188 |
|  | VVS–anlegg  | 340 729 |
|  | Elkraft  | 170 365 |
|  | Tele/automat.  | 85 182 |
|  | Andre installasjoner  | 85 182 |
|  | **Sum Kontor** | **1 703 646** |
| 1100 Bygninger | Garasje | 454 306 |
|  | VVS-anlegg | 56 788 |
|  | Elkraft | 56 788 |
|  | **Sum Garasje** | **567 882** |
| **Totalt** |  |  **2 271 528** |

Tabell 7 Tomter, bygninger og annen fast eiendom

|  |
| --- |
| Dersom virksomheten eier tomter spesifiseres disse særskilt i regnskapet og avskrives ikke. Tomter skal verdsettes til virkelig verdi eller gjenanskaffelsesverdi. |

Maskiner og transportmidler (konto 120 - 124)

Verdien av maskiner og transportmidler er i åpningsbalansen satt til **413 167** kroner. Maskiner og transportmidler klassifiseres under konto 1200 – 1249 og har i tråd med SRS 17 en levetid på mer enn 3 år og gjenanskaffelsesverdi på 50 000 kroner eller mer. Eiendelene er verdsatt til gjenanskaffelsesverdi i åpningsbalansen.

Konto 120 Maskiner, anlegg og tekniske innretninger er verdsatt til **62 834** kroner og er hovedsakelig teknisk utstyr.

Konto 123 Personbiler er verdsatt til **233 333** kroner og består av to personbiler og en varebil som *«virksomheten»* eier. En oversikt over bilene med tilhørende anskaffelsesdato, bokført verdi, levetid og avskrivningssats fremgår av tabellen under:

|  |  |  |  |  |
| --- | --- | --- | --- | --- |
| **Beskrivelse** | **Anskaffelses-dato** |  **Bokført verdi 01.01.20xx**  |  **Ferdig avskrevet**  |  **Avskrivings- sats**  |
| Personbiler | 01.01.20xx | 133 333 | 31.12.20xx | 5 år – 10 % |
| Varebil | 01.01.20xx | 100 000 | 31.12.20xx | 10 år – 20 % |
| **Totalt** |  |  **233 333** |  |  |

Tabell 8 Maskiner og transportmidler

Konto 124 Andre transportmidler er verdsatt til **117 000** kroner og består av to trucker som *«virksomheten»* benytter på lager.

Driftsløsøre, inventar, verktøy og lignende (konto 125 – 129)

Verdien av driftsløsøre, inventar, verktøy og lignende er satt til **335 739** kroner.*«Virksomheten»* har tre kontorer, lokalisert i Bergen, Oslo og Stavanger. Det er foretatt kartlegging ved telling av fysiske gjenstander (kontorinventar, møterom, datamaskiner etc.). Alle posteringene i åpningsbalansen er dokumentert med verdi og metode for verdivurdering. Ved fastsettelse av gjenanskaffelsesverdi er det tatt hensyn til kvalitet, standard og funksjonalitet ved eksisterende eiendel.

|  |
| --- |
| Dersom virksomheten eier kunst kan dette spesifiseres og beskrives her. Det er ikke krav om å balanseføre kunstverk som er ervervet før tidspunktet for etablering av åpningsbalansen. Om man velger å balanseføre dette, skal det bokføres på konto 129. |

Konto 125 Inventar er verdsatt til **140 739** kroner. *«Virksomheten»* har balanseført kontorinventar som gruppe (pool-aktivering). Det er laget egne grupper for hvert kontorsted *(hvis man har flere lokasjoner)*, og for ulike typer av rom som møterom og kontorer. Kontorinnredningen er verdivurdert per kontor/møterom basert på listepris for innredningen redusert for slit og elde. Samme metode er også benyttet for kantineinnredning.

Konto 128 Datamaskiner og annet IKT-utstyr er verdsatt til **205 000** kroner. *«Virksomheten»* har balanseført PCer med tilhørende skjerm og dockingstasjoner som grupper i åpningsbalansen. IT-avdeling er ansvarlig for alle virksomhetens datamaskiner, og det er etablert en felles gruppe pr. anskaffelses-år. Alle PCer med tilhørende skjerm og dockingstasjoner er verdivurdert iht. prisliste for tilsvarende modell fra leverandøren, redusert for slit og elde. For kopimaskiner og servere er det benyttet samme metode. Mobiltelefoner anses ikke å være et anleggsmiddel fordi levetiden er under 3 år, og er dermed ikke balanseført i åpningsbalansen.

|  |  |  |
| --- | --- | --- |
| **Konto** | **Beskrivelse** | **Verdi åpningsbalansen** |
| 1250 Inventar | Kontorinventar | 88 092 |
|  | Kantineinnredning | 52 647 |
|  | **Sum inventar** | **140 739** |
| 1280 Datamaskiner | PCer med tilhørende skjerm, docking | 88 346 |
|  | Kopimaskin | 63 759 |
|  | Servere | 52 895 |
|  | **Sum datamaskiner** | **205 000** |
| **Totalt** |  | **345 739** |

Tabell 9 Inventar og datamaskiner

For en fullstendig oversikt over driftsløsøre henvises det til tellelistene.

**Anlegg under utførelse:**

Åpningsbalansen inneholder anlegg under utførelse som ved ferdigstillelse forventes å ha en verdi som overstiger 50 000 kroner. Anlegg under utførelse er ombygging av to bygg som *«virksomheten»* eier. Beregnet verdi på anleggene er satt til totalt **500 000** kroner. Anleggene overføres til relevant driftsmiddelkonto etter ferdigstillelse.

Tabellen viser en oversikt over anlegg under utførelse i *«virksomheten».*

|  |
| --- |
| **Anlegg under utførelse (113)** |
| **Konto** | **Beskrivelse** | **Verdi åpningsbalansen** |
| 1130 Anlegg under utførelse | Fundament bygg 1 | 300 000 |
|  | Diverse anlegg bygg 2 | 200 000 |
| **Totalt** |  | **500 000** |

Tabell 10 Anlegg under utførelse

**Infrastruktureiendeler:**

I henhold til SRS 17, pkt. 21, er infrastruktureiendeler eiendeler som inngår i transport- eller kommunikasjonsnettverk, som betjener er større geografisk område og har en bredere samfunnsmessig betydning.

|  |
| --- |
| Ved usikkerhet om klassifisering av infrastruktureiendeler bør virksomheten ta kontakt med DFØ for avklaring. Dersom virksomheten har infrastruktureiendeler som skal balanseføres i åpningsbalansen, må forklaring av hva som ligger til grunn for verdifastsettelsen fremgå her.Der infrastruktureiendeler har ulik levetid, skal dekomponering vurderes og beslutningen omtales. |

#### *5.1.1.3 Finansielle anleggsmidler*

Finansielle anleggsmidler består av blant annet aksjer og andeler, obligasjoner og langsiktige fordringer. Finansielle anleggsmidler er verdsatt til virkelig verdi.

|  |
| --- |
| Dersom virksomheten har aksjer eller andeler skal disse omtales og spesifiseres her.Dersom aksjer ikke er børsnotert bør metode for verdsettelse omtales særskilt.En mulig måte å beregne aksjens verdi på er:Balanseført EK i selskapet pr. 31.12.xx-1\* Eierandelsprosent = Verdi i åpningsbalanse |

Aktuelle aksjer er dokumentert i mappen «Dokumentasjonsmappe 5.1.1.3 Finansielle anleggsmidler»

*5.1.2.Omløpsmidler*

Alle omløpsmidler er dokumentert i mappen «Dokumentasjonsmappe 5.1.2 Omløpsmidler»

#### *5.1.2.1 Beholdning av varer og driftsmateriell*

Av SRS 12 Beholdninger av varer og driftsmateriell fremgår det at beholdningen av varer er eiendeler som:

* holdes for salg som en del av ordinær virksomhet
* er under produksjon med henblikk på salg
* i form av råvarer eller produksjonsmateriell er til bruk i produksjonsprosessen av varer og tjenester for salg

Beholdning av driftsmateriell er eiendeler som benyttes i eller utgjør en integrert del av virksomhetens offentlige tjenesteyting. Dette omfatter også råvarer og produksjonsmateriell til bruk i produksjonsprosessen ved offentlig tjenesteyting.

|  |
| --- |
| Dersom virksomheten har varebeholdning eller beholdning av driftsmateriell under kontogruppe 14 spesifiseres denne her. Metode for verdifastsettelse bør også omtales. Merk at det skal utarbeides egne tellelister/oversikter for varebeholdning og beholdning av driftsmateriell. Det er ikke utarbeidet maler for dette. Tellelistene må inneholde en beskrivelse av beholdningen, beholdningens verdi og angivelse av hvor eiendelen befinner seg. |

#### *5.1.2.2 Fordringer*

*«Virksomheten»* har totalt **736 195** kroner i fordringer i sin åpningsbalanse. Fordringene er verifisert gjennom uttrekk fra regnskapssystem, avstemminger og kontrollrapporter.

Fordringene består av følgende poster:

|  |
| --- |
| **Fordringer** |
| 1500 | Kundefordringer |  28 500  |
| 1530 | Opptjent, ikke fakturert driftsinntekter |  51 000  |
| 1540 | Fordring på ansatte |  579 755  |
| 1574 | Andre kortsiktige fordringer |  2 920 |
| 1790 | Andre forskuddsbetalte kostnader |  74 022  |
| **Totalt**  |  |  **736 195**  |

Tabell 13 Fordringer

Kundefordringer på konto 150 utgjør 28 500 kroner og er fordringer på kunder som er knyttet til salg og andre inntekter knyttet til *«virksomhetens»* arbeid. Kundefordringer består av fordringer som er fakturert før 31.12.20xx -1, men hvor innbetalingen vil bli mottatt i 20xx.

|  |
| --- |
| I virksomhetsregnskapet etter SRS kan virksomheten velge å presentereinnkrevingsvirksomhet og andre overføringer til staten etter ett av følgende toalternativer:a) Innkrevingsvirksomhet og andre overføringer til staten presenteres etterkontantprinsippet. b) Innkrevingsvirksomhet og andre overføringer til staten presenteres etter sammeprinsipper som de er bokført. Dette innebærer at virksomheten presentererbokførte fordringer og gjeld i et eget avsnitt i balansen. Dersom virksomheten har innkrevingsvirksomhet og andre overføringer til staten bør det beskrives hvilket alternativ som er valgt. Konto 151 er forbeholdt fordringer knyttet til innkrevingsvirksomhet. Det anbefales å opprette separat reskontrofunksjon i tilknytning til konto 151 for innbetalinger knyttet til innkrevingsvirksomheter. |

Opptjent, ikke fakturert driftsinntekt, konto 153, utgjør **51 000** kroner og er inntekter knyttet til salg av tjenester opptjent i 20xx -1, men som ikke var fakturert pr. 31.12.20xx -1.

Fordringer på ansatte, konto 154, utgjør **579 755** kroner og inkluderer poster som lønnsforskudd og lån til ansatte.

Andre kortsiktige fordringer, konto 157, utgjør **2 920** kroner og vedrører påløpte refusjoner fra NAV.

Konto 179 inneholder forskuddsbetalinger, og denne posten utgjør **74 022** kroner. Posten omfatter forskuddsbetalt kostnad til leverandører.

|  |
| --- |
| Dersom virksomheten har avsatt for tap på fordringer bør dette omtales særskilt her. |

#### *5.1.2.3 Bankinnskudd, kontanter og lignende*

*«Virksomheten»* disponerer en konto utenfor statens konsernkontoordning. Kontoen er opprettet i «*Bank*» og har innskudd i euro. *«Virksomheten»* har en koordineringsfunksjon i prosjekter som finansieres av EU og euro-kontoene benyttes som betalingskontoer for disse prosjektene. Bankkontoene er iht. DFØs veiledning for behandling av valutakonto verdsatt etter Norges Banks midtdagskurs siste virkedag i året, og har pr. balansedato en saldo på **800 000** kroner.

|  |
| --- |
| **Kasse og bank** |
| 1920 | Bankinnskudd i utenlandsk valuta (utenfor statens konsernkontoordning) |  800 000  |
| **Totalt** |  |  **800 000**  |

Tabell 14 Kasse og bank

|  |
| --- |
| For bankinnskudd i utenlandsk valuta (utenfor statens konsernkontoordning) må virksomheten ha fått innvilget unntak fra konsernkontoordningen i henhold til punkt 3.7.1 i Bestemmelsene om økonomistyring i staten, dersom unntaket ikke følger punkt 3.6.3 i bestemmelsene (koordinator for EU-midler). |

## 5.2 Statens kapital og gjeld

I denne gruppen presenteres statens kapital og gjeld med tilhørende undergrupper.

*5.2.1 Statens kapital*

Statens kapital omfatter virksomhetskapital og avregninger.

#### *5.2.1.1 Virksomhetskapital*

Virksomhetskapital kan bare opptjenes etter fullmakt fra Stortinget. Statens forvaltningsbedrifter anses å ha slik fullmakt knyttet til kapittel 24xx post 24.

|  |
| --- |
| Dersom det er aktuelt skal virksomheten spesifisere virksomhetskapital her. |

#### *5.2.1.2 Avregninger*

Avregninger finansierer nettosummen av eiendeler og gjeld i balansen. Avregninger gir uttrykk for virksomhetens mellomværende med staten og består i åpningsbalansen av konto 1980 Mellomværende med statskassen – kontant og 1990 Avregnet med staten – andre tidsavgrensningsposter.

|  |
| --- |
| **Avregnet med statskassen** |
| 1980 | Mellomværende med statskassen - kontant (motpost IB) |  (27 520) |
| 1990 | Avregnet med statskassen - andre tidsavgrensningsposter (IB) |  (2 491 680)  |
| **Totalt** |  |  **(2 519 200)**  |

Tabell 15 Mellomværende med staten

Konto 1980 har en saldo på **-27 520** kroner. Saldo på 1980 er motpost til rapporterte fordringer og gjeld som inngår i mellomværende med statskassen, jf. siste S-rapport for 20xx-1.

Konto 1990 har en saldo på **-2 491 680** kroner. Saldo på 1990 er motpost til andre tidsavgrensningsposter i åpningsbalansen. Finansieringen av anleggsmidlene inngår også i denne posten.

*5.2.2 Gjeld*

#### *5.2.2.1 Avsetning for langsiktige forpliktelser*

|  |
| --- |
| Eksempler på langsiktige forpliktelser kan være miljøforpliktelser eller andre avsetninger for forpliktelse. |

#### *5.2.2.2 Annen langsiktig gjeld*

Gjeld som forfaller til betaling mer enn 12 måneder etter oppstartstidspunkt, defineres som langsiktig gjeld.

|  |
| --- |
| Eksempler på langsiktig gjeld kan være i form av obligasjonslån som er omsettelige verdipapirer, gjeld til finansinstitusjoner eller annen langsiktig gjeld. Det kan også være finansielle leieavtaler. |

#### *5.2.2.3 Kortsiktig gjeld*

Kortsiktig gjeld for *«virksomheten»* utgjør pr 01.01.20xx totalt -**6 070 761** kroner. Ulike kortsiktige gjeldsposter er nærmere beskrevet i tabellene under.

Kortsiktig gjeld er dokumentert i mappen «Dokumentasjonsmappe 5.2.2.3 Kortsiktig gjeld».

Konto 240 Leverandørgjeld utgjør totalt **-2 861 828** kroner. Leverandørgjeld er verdsatt tilsvarende UB i *«virksomhetens»* regnskap 20xx -1. Dokumentasjon med spesifisert leverandørreskontro ligger i dokumentasjonsmappen.

|  |
| --- |
| **Leverandørgjeld** |
| 2400 | Leverandørgjeld, innland |  (2 861 828) |
| **Totalt** |  |  **(2 861 828)** |

Tabell 17 Leverandørgjeld

Konto 260 Skyldig skattetrekk utgjør totalt **-551 430** kroner. Forskuddstrekk omfatter trukket skatt av lønnsutbetalinger til ansatte. Posten inneholder ordinært skattetrekk. Saldo på konto 260 tilsvarer skattetrekk for ansatte for 6. termin i 20xx -1.

|  |
| --- |
|  **Skyldig skattetrekk** |
| 2600 | Forskuddstrekk |  (551 430) |
| **Totalt** |  |  **(551 430)** |

Tabell 18 Skyldig skattetrekk

Kontogruppe 270-278 Skyldige offentlige avgifter utgjør totalt **-226 893** kroner. Konto 278 Påløpt arbeidsgiveravgift omfatter avsatt arbeidsgiveravgift for påløpte arbeidsgiveravgiftspliktige ytelser som ennå ikke er innberettet.

|  |
| --- |
| **Skyldige offentlige avgifter** |
| 2780 | Påløpt arbeidsgiveravgift på påløpt lønn |  (48 125) |
| 2781 | Påløpt arbeidsgiveravgift på påløpt overtid |  (1 363) |
| 2785 | Påløpt arbeidsgiveravgift  |  (177 405) |
| **Totalt** |  |  **(226 893)** |

Tabell 19 Skyldige offentlige avgifter

Konto 294 Avsatte feriepenger utgjør totalt kr **-1 236 555** kroner. Posten omfatter skyldige feriepenger opptjent tidligere år og skyldige feriepenger av lønnsavsetninger knyttet til lønn som er opptjent, men ikke utbetalt.

|  |
| --- |
| **Avsatte feriepenger** |
| 2940 | Skyldige feriepenger, opptjent tidligere år |  (1 235 396) |
| 2942 | Skyldige feriepenger av opptjent, ikke utbetalt lønn, overtid, mv. |  (1 159) |
| **Totalt** |  |  **(1 236 555)** |

Tabell 20 Avsatte feriepenger

|  |
| --- |
| Dersom virksomheten mottar forskuddsbetaling (konto 290) bør det spesifiseres her. |

Annen kortsiktig gjeld utgjør totalt **-1 190 330** kroner. Denne posten er spesifisert i tabellen under.

|  |
| --- |
| **Annen kortsiktig gjeld** |
| 2915 | Skyldig påløpt lønn | (350 980) |
| 2960 | Påløpte kostnader | (39 350) |
| 2995 | EURO-Konto Motkonto til 1920 | (800 000) |
| **Totalt** |  | **(1 190 330)**  |

Tabell 21 Annen kortsiktig gjeld

Skyldig påløpt lønn på konto 2915 utgjør **-350 980** kroner. Hoveddelen av denne posten gjelder lønnsavsetninger iht. SRS 25, og omfatter påløpt overtid, påløpt fleksitid og ikke avviklet ferie.

Konto 2960 Påløpte kostnader utgjør **-39 350** kroner og gjelder avsetning av påløpte kostnader for regnskapsåret 20xx -1. Dette er kostnader som er påløpt i 20xx -1, men hvor faktura ikke var mottatt ved utgangen av regnskapsåret.

Konto 2995 EURO-Konto Motkonto til 1920 utgjør -800 000 kroner og benyttes som avsetningskonto for midler som benyttes i EU prosjekter ref. bankkontoer i euro (1920). Saldo på avsetningskonto skal alltid være lik saldo på tilhørende bankkonto.

**Henvisning til vedlegg**

|  |
| --- |
| Her skal virksomheten liste opp relevante vedlegg |